stanford-oval/wikipedia huggingface dataset:
งูแมวเซา
พฤติกรรมและความร้ายแรงของพิษ

มีพฤติกรรมชอบอยู่ตามที่ราบแห้ง ๆ เชิงเขาที่เป็นดินปนทราย ตามที่ดอน หรือซ่อนตัวในซอกหิน โพรงดิน ใต้กอหญ้าใหญ่ ๆ ไม่ชอบย้ายที่อยู่บ่อย ๆ ปกติไม่เลื้อยขึ้นต้นไม้ ออกหากินไม่ไกลจากที่อยู่ เป็นงูที่มีความเชื่องช้าไม่ปราดเปรียว มีอุปนิสัยดุ เมื่อถูกรบกวนจะส่งเสียงขู่  ชอบความเย็น แต่ไม่ชอบน้ำ มักออกหากินในเวลากลางคืน แต่ในสถานที่ที่มีความเย็น ก็อาจออกหากินในเวลากลางวันด้วย   สำหรับในประเทศไทย พบได้ชุกชุมที่สุดคือแถบจังหวัดในภาคกลางและภาคตะวันออก กินอาหารได้แก่ สัตว์ขนาดเล็กจำพวกหนูหรือสัตว์เลื้อยคลานที่มีขนาดเล็กชนิดต่าง ๆ  เป็นงูที่ออกลูกเป็นตัว ครั้งละประมาณ 20–30 ตัว  (สูงสุด 63 ตัว) โดยจะผสมพันธุ์ช่วงเดือนตุลาคมถึงเดือนธันวาคม และไปออกลูกช่วงฤดูร้อน ลูกงูแรกเกิดมีน้ำหนัก 7.2–14.4 กรัม และความยาวโดยเฉลี่ย 24–30 เซนติเมตร
เป็นงูที่มีพิษต่อผลการแข็งตัวของเลือด Factor X และ Factor V โดยตรง โดยจะไปกระตุ้น prothrombin เป็น thrombin ซึ่งทำให้เกิดการสลายไฟบริโนเจนเป็นไฟบรินในกระแสเลือด  จึงทำให้เกิดเลือดออกง่าย เนื่องจากองค์ประกอบในการแข็งตัวของเลือด ถูกใช้หมดไป นอกจากนี้แล้วพิษของงูแมวเซายังมีผลต่อไต ทำให้เกิดอาการไตวายได้ และยังมีฤทธิ์ในการทำลายเซลล์เม็ดเลือดแดงโดยตรง โดยอาการของผู้ที่ถูกกัดจะแสดงออกดังนี้ คือ มีอาการปวดและมีอาการบวมมาก อาการบวมเกิดเกิดขึ้นได้ภายใน 2–3 นาทีภายหลังถูกกัด มักจะมีรอยเขี้ยว 2 จุดซึ่งมีเลือดไหลออกตลอดเวลา และบริเวณรอบแผลจะมีสีคล้ำบริเวณโดยรอบเขี้ยวจะบวมอย่างชัดเจนภายใน 15-20 นาที และเพิ่มมากขึ้นเรื่อย ๆ จนกระทั่งบริเวณที่ถูกกัดบวมหมดภายในเวลา 12–24 ชั่วโมง และอาจเริ่มพองและมีเลือดออก  ผู้ที่ได้รับพิษมากจะมีอาการของเลือดออกง่ายภายในเวลา 2–3 ชั่วโมง เช่น เลือดออกเป็นจ้ำ ๆ บริเวณผิวหนัง เลือดออกตามไรฟัน ไอมีเสมหะปนเลือด ถ่ายอุจจาระเป็นสีดำ ถ่ายปัสสาวะเป็นเลือด เลือดออกจะเป็นมากขึ้นเรื่อย ๆ จนกระทั่งความดันโลหิตต่ำ ไตวายและเสียชีวิตลงในที่สุด
ฉางเอ๋อ

| พระแม่ฉางเอ๋อ |
| --- | --- |
พระจันทรเทวี
ส่วนหนึ่งของ เทวดารักษาดวงจันทร์
จิตรกรรมเทพีจันทรา ฉางเอ๋อ วาดในสมัยราชวงศ์หมิง
ส่วนเกี่ยวข้อง: วิหารแห่งพระจันทร์
เป็นที่นับถือใน: ลัทธิเต๋า ศาสนาชาวบ้านจีน ลัทธิขงจื๊อ
เทศกาล: เทศกาลไหว้พระจันทร์
ฉางเอ๋อ (จีน: 嫦娥;พินอิน: Cháng'é) เป็นเทพธิดาแห่งดวงจันทร์ตามความเชื่อปรัมปราของจีนและลัทธิเต๋ารวมถึงลัทธิขงจื๊อ โดยที่นางประทับเฉพาะแต่บนดวงจันทร์เท่านั้น.
ฉางเอ๋อ เป็นคนรักของโฮวอี้ ซึ่งเป็นนักยิงธนูแห่งสวรรค์ ในยุคพระเจ้าเหยา ดวงอาทิตย์พร้อมกันส่องแสงอย่างสนุกสนานพร้อมกันถึง 10 ดวง ยังความเดือดร้อนแก่ผู้คนบนโลกมนุษย์อย่างมาก เง็กเซียนฮ่องเต้จึงมีบัญชาให้โฮวอี้ไปจัดการ ด้วยความคะนองโฮวอี้จึงใช้ธนูยิงดวงอาทิตย์ตกลงไปถึง 9 ดวงด้วยกัน เป็นการกระทำเกินกว่าเหตุ จึงมีบัญชาให้เนรเทศโฮวอี้และฉางเอ๋อลงไปอยู่บนโลกมนุษย์ เฉกเช่นมนุษย์ธรรมดาทั่วไป ทั้งคู่จึงตกลงกันที่จะไปใช้ชีวิตอยู่บนโลกเช่นมนุษย์ธรรมดาทั่วไป แต่โฮวอี้ได้ใช้ฝีมือยิงธนูปราบปรามสัตว์ร้ายต่าง ๆ ราบคาบจนผู้คนยกย่องให้เป็นผู้นำ โฮวอี้ลำพองใจจนลืมตัว ฉางเอ๋อสังเกตเห็นการเปลี่ยนไปอันนี้ แต่มิอาจทัดทานได้ วันหนึ่ง โฮวอี้ได้น้ำอมฤตมาจากเจ้าแม่หว่างมู่  หากใครได้ดื่มกินแล้วจะมีชีวิตเป็นอมตะ เป็นหนุ่มสาวตลอดไป แต่โฮวอี้ได้ถูกเฟิงเมิ่ง ชายผู้แอบอิจฉาเขามาตลอดดักยิงตายที่หน้ากระโจมที่พัก ส่วนฉางเอ๋อเศร้าโศกเสียใจต่อการตายของโฮวอี้ และนางก็ได้ดื่มน้ำอมฤตนี้แต่เพียงผู้เดียว และเหาะกลับไปยังดวงจันทร์เหมือนเดิม แต่เพียงผู้เดียวด้วยความเศร้าสร้อย ซึ่งเรื่องราวของนางเป็นส่วนหนึ่งที่เป็นที่มาของเทศกาลไหว้พระจันทร์ในคืนวันเพ็ญเดือน 8 (กันยายนตามปฏิทินสากล) แต่อย่างไรก็ดี เรื่องราวเกี่ยวกับนางก็มีแตกต่างกันออกไป เช่น ดั้งเดิมฉางเอ๋อมิใช่เทพธิดา แต่เป็นมนุษย์ธรรมดาบนโลก เป็นต้น
ปัจจุบัน ได้มีการตั้งชื่อดาวเทียมของจีนตามชื่อของนาง คือ ฉางเอ๋อ 1 และฉางเอ๋อ 2
ดูเพิ่ม

เทพธิดาแห่งดวงจันทร์
ไท้อิมแชกุน
เทวรูปจีน
ศาลเจ้าจีน
วัดจีน
วิหารแห่งพระจันทร์
ตำบลบ้านต้อง

| ตำบลบ้านต้อง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ban Tong
ประเทศ: ไทย
จังหวัด: บึงกาฬ
อำเภอ: เซกา
ประชากร (2563)
 • ทั้งหมด: 11,438 คน
รหัสไปรษณีย์ : 38150
รหัสภูมิศาสตร์: 380404
 ส่วนหนึ่งของสารานุกรมประเทศไทย
บ้านต้อง เป็นตำบลในอำเภอเซกา จังหวัดบึงกาฬ ณ พ.ศ. 2563 ตำบลนี้มีประชากร 11,438 คน แบ่งออกเป็น 15 หมู่บ้าน
ชุลมุนวุ่นรักเทพพิทักษ์จากจันทรา

ภาพปกหนังสือเล่มที่ 1 JP version
| --- | --- |
ชุลมุนวุ่นรักเทพพิทักษ์จากจันทรา
まもって守護月天
ชื่อภาษาอังกฤษ: Mamotte Shugogetten
แนว: แฟนตาซี, โรแมนติก, เลิฟคอเมดี้
มังงะ
ชุลมุนวุ่นรักเทพพิทักษ์จากจันทรา
เขียนโดย: มิเนเน่ ซากุราโน่
สำนักพิมพ์:  สแควร์ อีนิกซ์    วิบูลย์กิจ
มังงะ
ชุลมุนวุ่นรักเทพพิทักษ์จากจันทรา Retrouvailles
เขียนโดย: มิเนเน่ ซากุราโน่
สำนักพิมพ์:  สแควร์ อีนิกซ์    สำนักพิมพ์บงกช
อนิเมะ
Denshin Mamotte Shugogetten
กำกับโดย: มิเนเน่ ซากุราโน่
สตูดิโอ: AIC
อนิเมะ
Mamotte Shugogetten TV
กำกับโดย: ยูกิโอะ ไคซาว่า
สตูดิโอ: Toei Animation
ชุลมุนวุ่นรักเทพพิทักษ์จากจันทรา (まもって守護月天! Mamotte Shugogetten!)  เป็นการ์ตูนญี่ปุ่น วาดโดย มิเนเน่ ซากุราโน่ มีเนื้อเรื่องเกี่ยวกับเทพจากแหวนศักดิ์สิทธิที่มาใช้ชีวิตปกป้องมนุษย์ ต่อมาได้รับการสร้างเป็น โอวีเอ อนิเมะ
ในประเทศไทย ชุลมุนวุ่นรักเทพพิทักษ์จากจันทรา ฉบับหนังสือการ์ตูนภาคแรก ได้ลิขสิทธิ์ตีพิมพ์โดย วิบูลย์กิจ และภาค Retrouvailles  ได้ลิขสิทธิ์ตีพิมพ์โดย สำนักพิมพ์บงกช สำหรับฉบับอนิเมะ เคยออกอากาศทางช่อง Spark True TV
เรื่องย่อ

ชิจิริ ทาสึเกะ เด็กชายอายุ 14 ปี อาศัยอยู่เพียงลำพังในบ้านหลังเล็ก อยู่มาวันหนึ่งพ่อของเขาได้ส่งแหวนประหลาดมาให้ มีตำนานกล่าวไว้ว่า ผู้ที่บริสุทธิ์จะมองไม่ทะลุรูแหวน และทันใดนั้นเองก็มี
เทพพิทักษ์จันทราสาวปรากฏออกมา ชาโอริน(เชาริน) ซึ่งมาเพื่มความสุขและเปลี่ยนแปลงชีวิตของเขานับแต่บัดนั้น
ซาโตชิ ทาจิริ

| ซาโตชิ ทาจิริ |
| --- | --- |
田尻 智
เกิด:  (1965-08-28) 28 สิงหาคม ค.ศ. 1965 (59 ปี) เซตางายะ, โตเกียว
สัญชาติ: ญี่ปุ่น
ศิษย์เก่า: วิทยาลัยเทคโนโลยีแห่งชาติโตเกียว
อาชีพ: นักออกแบบวิดีโอเกม
ปีปฏิบัติงาน: 1989-ปัจจุบัน
นายจ้าง: เกมฟรีก
มีชื่อเสียงจาก: สร้างแฟรนไชส์โปเกมอน
ผลงานเด่น: โปเกมอน; เมนเดลพาเลซ; พัลส์แมน
ซาโตชิ ทาจิริ (ญี่ปุ่น: 田尻 智; โรมาจิ: Satoshi Tajiri เกิด 28 สิงหาคม ค.ศ. 1965) เป็นนักออกแบบวิดีโอเกมชาวญี่ปุ่น รู้จักกันดีที่สุดในฐานะผู้สร้างแฟรนไชส์โปเกมอน และเป็นผู้ก่อตั้งบริษัทพัฒนาวิดีโอเกม เกมฟรีก ทาจิริ เป็นผู้ชื่นชอบเกมอาเขต เขาได้เขียนและปรับปรุงแฟนซีนเกี่ยวกับวิดีโอเกมชื่อ เกมฟรีก ร่วมกับ เค็น ซุงิโมริ ก่อนพัฒนาเป็นการก่อตั้งบริษัทในชื่อเดียวกัน ทาจิริกล่าวว่าการเชื่อมต่อเกมบอยสองเครื่องด้วยสายเคเบิลบันดาลใจให้เขาสร้างเกมที่เกิดจากการสะสมแมลง ซึ่งเป็นการสะสมและกิจกรรมที่เป็นเพื่อน ๆ ของเขาในวัยเด็ก เกมใช้เวลา 6 ปีพัฒนาจนเสร็จสมบูรณ์ เกิดเป็นเกมโปเกมอนภาคเรดและโปเกมอนภาคกรีน และนำไปสู่แฟรนไชส์ระดับหลายพันล้านที่ช่วยประคับประคองเครื่องเล่นเกมมือถือของบริษัทนินเทนโดไว้ได้ ทาจิริยังคงเป็นผู้บริหารแฟรนไชส์โปเกมอนจนถึงช่วงพัฒนาเกมโปเกมอนภาครูบีและแซฟไฟร์ หลังจากนั้นเขาเปลี่ยนมาทำหน้าที่ผู้ควบคุมการผลิตอย่างง่ายแทน
ทาจิริยังทำงานให้โครงการอื่น ๆ เช่น มาริโอภาคแยก และเดอะเลเจนด์ออฟเซลดา ด้วย ผลงานของเขาทำให้ได้รับเกียรติมากมายจากเพื่อน ๆ
ชีวิตช่วงต้น

ทาจิริเกิดวันที่ 28 สิงหาคม ค.ศ. 1965 ในโตเกียว เป็นบุตรของพนักงานขายรถยนต์นิสสัน และแม่บ้าน ทาจิริเติบโตในเมืองมาจิดะ โตเกียว ซึ่งขณะนั้นยังเป็นเมืองที่ได้รับการดูแลดีและมีบรรยากาศแบบชนบท เมื่อยังเด็ก ทาจิริชอบสะสมแมลงเป็นงานอดิเรก และกลายเป็นแรงบันดาลใจให้เขาทำงานวิดีโอเกม เด็กคนอื่น ๆ เรียกเขาว่า "ดร.บั๊ก" (Dr.Bug) และเขาต้องการเป็นนักกีฏวิทยา ขณะที่พื้นที่เมืองของญี่ปุ่นแผ่ขยายกว้างขึ้น และพื้นดินถูกถางออก ที่อยู่อาศัยของแมลงจึงหายไป ทาจิริอยากให้เกมของเขาทำให้เด็กได้จับและสะสมสิ่งมีชีวิตที่เขาเคยมี ตัวละครซาโตชิหรือแอช เคตชัม คือทาจิริในร่างเด็ก
เขารู้สึกหลงใหลเกมตู้ขณะยังเป็นวัยรุ่น แม้ว่าพ่อแม่ของเขาคิดว่าเขาจะใช้เวลาว่างเป็นเด็กเกเร เขาชอบเล่นเกมสเปซอินเวเดอส์ของไทโตะ ซึ่งพาให้เขาหลงใหลวิดีโอเกมอื่น ๆ ไปด้วย ในที่สุดเขาเริ่มสนใจพยายามวางแผนทำเกมของตนเอง เขาถอดชิ้นส่วนของเกมแฟมิคอมออกเพื่อดูการทำงานภายใน และชนะการประกวดแนวคิดทำวิดีโอเกมที่สนับสนุนโดยเซก้า
เนื่องจากความหลงใหลในเกม ทาจิริหนีเรียนบ่อยครั้งและเกือบเรียนไม่จบไฮสกูล ทำให้พ่อแม่ของเขาที่รู้สึกว่าเขาละทิ้งอนาคตของเขา รู้สึกสับสนและผิดหวัง พ่อของเขาพยายามหางานให้เขาทำที่บริษัทไฟฟ้า โตเกียวอิเล็กทริกเพาเวอร์คอมพานี แต่ทาจิริปฏิเสธตำแหน่งดังกล่าว เขาเรียนชดเชยและในที่สุดก็ได้รับเกียรติบัตรจากไฮสกูล ทาจิริไม่ได้เข้าเรียนระดับวิทยาลัยแต่เข้าเรียนโปรแกรมเทคนิคระยะเวลา 2 ปีที่วิทยาลัยเทคโนโลยีแห่งชาติโตเกียว เอกวิชาอิเล็กทรอนิกส์และวิทยาการคอมพิวเตอร์
แหล่งข้อมูลอื่น

ซาโตชิ ทาจิริ ที่บัลบาพีเดีย
ซาโตชิ ทาจิริ ที่อินเทอร์เน็ตมูวีเดตาเบส
จาง ชื่อเต๋อ

ขุนพลในยุคราชวงศ์หยวน
จาง ชื่อเต๋อ  (จีนตัวย่อ: 张士德; จีนตัวเต็ม: 張士德; พินอิน: zhāng shìdé; เสียชีวิต ค.ศ. 1357)  เป็นน้องชายและขุนพลของจาง ชื่อเฉิงในช่วงปลายราชวงศ์หยวน การพิชิตดินแดนของเขาทำให้พี่ชายของเขามีอำนาจเพิ่มขึ้นอย่างมาก และการเสียชีวิตของเขาทำให้ราชสำนักของจาง ชื่อเฉิงเริ่มอ่อนแอลง
ชีวิต

จาง ชื่อเต๋อและพี่น้องของเขา คนหนึ่งคือจาง ชื่อเฉิง เป็นคนเรือให้กับราชวงศ์หยวนที่ผูกขาดเกลือ พี่น้องจางไม่พอใจกับหน้าที่ที่มากเกินไปและถูกลูกค้าที่ซื้อเกลือลักลอบนำเข้าของพี่น้องทั้งสองโกง พวกเขาและคนงานจึงจัดตั้งกลุ่มป้องกันตนเองขึ้นปกป้องจาง ชื่อเฉิง ใน ค.ศ. 1353 ความโกลาหลที่พวกเขาสร้างขึ้นโดยการเผาบ้านของบุคคลสำคัญกดดันพวกเขาให้ก่อกบฏ การกบฏของชื่อเฉิงแพร่กระจายอย่างรวดเร็วจนเกือบจะถูกทำลายโดยแม่ทัพหยวน โทคโตอาในเก่าหยู่ ในปลายปี 1355 จาง ชื่อเฉิงส่งจาง ชื่อเต๋อข้ามแม่น้ำแยงซีเพื่อวางแผนการเดินทางสำรวจ จาง ชื่อเต๋อยึดเมืองฉางฉูในเดือนกุมภาพันธ์ ค.ศ. 1356 และยึดเมืองซูโจวในเดือนมีนาคม ในเดือนเมษายน ชื่อเฉิงสถาปนาเมืองซูโจวเป็นเมืองหลวง ซึ่งเขาได้อยู่ที่นั่นจนกระทั่งเสียชีวิต จาง ชื่อเฉิงยังคงยึดครองดินแดนทั้งทางตะวันออกของเมืองฉางโจวและเข้าไปในมณฑลเจ้อเจียงทางตอนเหนือ อย่างไรก็ตาม เขาถูกบังคับให้ถอนตัวจากหางโจวหลังจากเข้าเมืองในฤดูร้อนปี 1356 การพิชิตเหล่านี้ทำให้ระบอบการปกครองของจาง ชื่อเฉิงแข็งแกร่งขึ้น แต่ยังทำให้เขาขัดแย้งกับจู หยวนจางผู้ก่อตั้งราชวงศ์หมิงในอนาคตอีกด้วย
การเสียชีวิตและผลหลังจากนั้น

จาง ชื่อเต๋อถูกจู หยวนจางจับตัวไประหว่างการต่อสู้ที่ท่าเรือฝูซานในฤดูร้อนปี ค.ศ. 1357 จูพยายามใช้เขาเป็นเครื่องต่อรองเพื่อให้ได้ข้อตกลงที่ดีกับจาง ชื่อเฉิง แต่ชื่อเต๋อส่งจดหมายถึงพี่ชายของเขาโดยบอกว่าอย่ายอมแพ้และถ้าจำเป็นให้ยอมจำนนต่อราชวงศ์หยวนแทน จากนั้นจาง ชื่อเต๋อก็อดอาหารจนตายในขณะที่ถูกจองจำ
การเสียชีวิตของจาง ชื่อเต๋อทำให้ช่วงการขยายตัวของระบอบการปกครองของชื่อเฉิงสิ้นสุดลง ตั้งแต่นั้นเป็นต้นมา ชื่อเฉิงมีท่าทีเฉยเมยต่อการปกครอง ซึ่งเห็นได้จากการยอมจำนนต่อราชวงศ์หยวนในปลายปี 1357 เพื่อแลกกับการได้รับการยกเว้นจากการโจมตีของหยวน จาง ชื่อเฉิงได้ส่งข้าวสารถึง 150,000 หยิบมือ ไปยังเมืองหลวงของหยวน ต้าตูทุกปี โดยขาดการนำทัพที่แข็งแกร่งของชือเต๋อ กองทัพของชื่อเฉิงเริ่มมีระเบียบวินัยหย่อนยาน และรัฐบาลขาดการบังคับใช้กฎหมาย กลายเป็นการปกครองที่เสื่อมโทรมซึ่งมีความเสี่ยงมากขึ้น รัฐบาลถูกครอบงำโดยน้องชายคนสุดท้องของจาง ชื่อเฉิง คือจาง ชื่อซิงซึ่งเป็นผู้บัญชาการทหาร และลูกเขยของเขาพาน ยฺเหวียนเชา ซึ่งทั้งสองมีอุปนิสัยเสื่อมทราม พัฒนาการเหล่านี้มีส่วนทำให้จาง ชื่อเฉิงพ่ายแพ้ต่อจู หยวนจางในที่สุด เคียงข้างจาง ชื่อซิง มีนายพลหลี่ โป่เชิง, ลวี เจิน, และซู อี ที่ยังคงรับใช้จาง ชื่อเฉิง แม้ว่ากษัตริย์ของพวกเขาจะมีท่าทีเฉยเมยก็ตาม
ชุมเห็ดเทศ

| ชุมเห็ดเทศ |
| --- | --- |

ดอกของชุมเห็ดเทศ
สถานะการอนุรักษ์
 Apparently Secure  (NatureServe)
การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
ชั้นย่อย:: Rosidae
ไม่ได้จัดลำดับ:: Eurosids I
อันดับ:: Fabales
วงศ์:: Fabaceae
วงศ์ย่อย:: Caesalpinioideae
เผ่า:: Cassieae
เผ่าย่อย:: Cassiinae
สกุล:: Senna
สปีชีส์:: S.  alata
ชื่อทวินาม
Senna alata (L.) Roxb.

ชื่อพ้อง
 Cassia alata L.  Cassia alata L. var. perennis Pamp.  Cassia alata L. var. rumphiana DC.  Cassia bracteata L.f.  Cassia herpetica Jacq.  Cassia rumphiana  (DC.) Bojer  Herpetica alata  (L.) Raf.
ชุมเห็ดเทศ เป็นพรรณไม้พุ่มขนาดกลาง ลำต้นมีความสูง 2-3 เมตร ก้านใบนั้นยาว ในก้านหนึ่งนั้นจะมีใบแตกออกเป็น 2 ทาง มีลักษณะคล้ายใบมะยม แต่จะโตและยาวกว่าประมาณ 10-12 ซม. และกว้างประมาณ 3-6 ซม.
ใบเป็นใบประกอบขนนก มีความยาวประมาณ 30-60 ซม. ใบย่อยจะเรียงกันเป็นคู่ ๆ 8-20 คู่ ลักษณะใบย่อยนั้นจะรูปขอบขนานแกมรูปรี โคนใบจะมน ตรงปลายใบของมันมนหรือเว้าเล็กน้อย ฐานใบนั้นจะมน และไม่เท่ากันทั้ง 2 ข้าง ขอบใบเรียบเป็นสีแดง ใบจะมีความกว้างประมาณ 5-7 ซม. และยาวประมาณ 5-15 ซม. ก้านใบย่อยสั้นมาก
ดอกจะออกเป็นช่อใหญ่ ตามง่ามใบใกล้ปลายกิ่ง มีความยาวประมาณ 20-50 ซม. ดอกจะเป็นสีเหลือง ดอกตูมนั้นคล้ายดอกข่า และเมื่อดอกบานจะเป็นสีเหลืองเข้ม กลีบรองกลีบดอกจะมีอยู่ 5 กลีบ เป็นรูปขอบขนาน สีเขียวตรงปลายของมันจะแหลม ส่วนก้านดอกนั้นจะสั้นและมีลายเส้นเห็นได้ชัด
เกสรตัวผู้จะมีอยู่ประมาณ 9-10 อัน แต่มีความยาวไม่เท่ากันอับเรณูเมื่อแก่จะมีรูเปิดที่ยอด ส่วนเกสรตัวเมียนั้นมีอยู่1อันผิวเกลี้ยง
ผลนั้นจะออกฝัก แต่ไม่มีขน ฝักเป็นรูปบรรทัด หนา มีความกว้างประมาณ 1.5-2 ซม. และยาวประมาณ 10-15 ซม. จะมีปีกอยู่ 4 ปีก มีความกว้างประมาณ 5-8 มม. และยาวประมาณ 7-10 มม.ผิวนอกนั้น จะขรุขระเป็นสีดำ
ขยายพันธุ์โดยการเพาะเมล็ด
ประโยชน์

ใช้ทั้งต้น ต้นใบ ดอกฝัก เมล็ด ราก  ใช้เป็นยา มีสรรพคุณดังนี้:
ชุมแสงน้ำ

| ชุมแสงน้ำ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Polygalaceae
เผ่า:: Xanthophylleae
สกุล:: Xanthophyllum
สปีชีส์:: X. ellipticum
ชื่อทวินาม
Xanthophyllum ellipticum Korth. ex Miq.

ชื่อพ้อง
 Banisteroides ellipticum (Korth. ex Miq.) Kuntze  Xanthophyllum hildebrandii Meijden
ชุมแสงน้ำ (ชื่อวิทยาศาสตร์: Xanthophyllum ellipticum) เป็นพืชในวงศ์ต่างไก่ป่า (Polygalaceae) กระจายพันธุ์ในเอเชียตะวันออกเฉียงใต้ เป็นไม้ยืนต้น สูง 15-30 เมตร เรือนยอดเป็นพุ่มทรงสูง ลำต้นตรง เปลือกค่อนข้างบางเรียบ หรือมีริ้วตื้น ๆ ตามยาว สีเทาแกมน้ำตาลอ่อน เปลือกชั้นในสีเหลืองอ่อน ผิวเปลือกสีเขียว แผ่นใบรูปหอก รูปรีถึงรูปไข่ กว้าง 2-6 เซนติเมตร ยาว 5-12 เซนติเมตร ผิวใบเกลี้ยง ปลายใบเป็นติ่งเรียวแหลม โคนใบสอบแหลม เส้นแขนงใบ 4-8 คู่ เส้นย่อยเป็นรูปตาข่ายชัดเจนทั้งสองด้านของแผ่นใบ ก้านใบยาว 0.3-0.5 เซนติเมตร ดอกเล็กสีขาวนวลถึงเหลืองอ่อน ออกเป็นช่อตามง่ามใบและปลายกิ่ง ผลกลม เส้นผ่านศูนย์กลางประมาณ 2 เซนติเมตร สุกสีเหลืองส้ม มี 1 เมล็ด
แหล่งข้อมูลอื่น

Xanthophyllum ellipticum - Plants of Southeast Asia
ตราทางสะดวก

เครื่องตราทางสะดวกแบบมีลูกตรา มือจับของเครื่องแสดงท่า "ขบวนรถจะถึง" คืออนุญาตให้รถจากสถานีข้างเคียงเดินเข้าสู่สถานีนี้ได้
ตราทางสะดวก (token) เป็นวัตถุอย่างหนึ่งอย่างใดเช่นลูกกลม เหรียญ ตั๋ว หรืออาณัติสัญญาณอย่างอื่น ซึ่งพนักงานสัญญาณต้องมอบหรือแสดงให้แก่พนักงานรถจักร ก่อนที่จะนำขบวนรถเข้าสู่ทางช่วงระหว่างสถานีสองสถานี (นิยมเรียกว่า ตอน) ตามที่ตรานั้นได้ระบุไว้ ในกรณีที่ง่ายที่สุด พนักงานสัญญาณจะโทรศัพท์หรือโทรเลขสอบถามสถานีข้างเคียงว่าทางที่ขบวนรถจะไปนั้นมีขบวนรถกีดขวางหรือไม่ ถ้าไม่มีก็ได้ชื่อว่าทางสะดวก และสามารถออกตั๋วทางสะดวกแก่พนักงานขับรถได้
ในเวลาต่อมา ตราทางสะดวกอาจใช้เป็นโลหะ เรียกว่าเหรียญตราทางสะดวก หรือลูกตราทางสะดวก ติดตั้งไว้ที่ทั้งสองข้างของตอนต่อทางรถไฟหนึ่งทาง หากเป็นทางคู่ ก็จะมีสี่เครื่อง (สองเครื่องสำหรับด้านหนึ่งของแต่ละสถานี) เพื่อใช้ขอและให้ทางสะดวกแยกกันระหว่างขบวนรถขึ้นกับขบวนรถล่อง เมื่อจะใช้งาน พนักงานสัญญาณจะเคาะเครื่องทางสะดวกเป็นสัญญาณกระดิ่งสอบถามกับสถานีข้างเคียง  หากสถานีข้างเคียงตอบกลับมาว่า "ขบวนรถจะถึง" เจ้าหน้าที่จะดึงมือจับเครื่องทางสะดวก บิดไปที่ตำแหน่ง "ขบวนรถออกแล้ว" เพื่อให้ลูกตราหรือเหรียญตราหล่นออกจากเครื่อง ลูกตราที่ได้นี้จะต้องส่งมอบให้พนักงานรถจักร เสมือนว่าเป็นสัญญาณอนุญาตให้ขบวนรถผ่านเข้าสู่ทางช่วงที่ระบุได้ ตราทางสะดวกที่ได้นี้จะไม่สามารถออกใหม่ได้ถ้าขบวนรถยังไม่ได้ส่งคืนตราให้สถานีถัดไป ดังนั้นตราทางสะดวกจึงเป็นหลักประกันว่าไม่มีขบวนรถใดอยู่ในทางระหว่างสถานีมากกว่าหนึ่งขบวน
เนื่องจากการใช้ตราทางสะดวก พนักงานรถจักรต้องเบารถลงบ้างเพื่อให้สามารถรับตราทางสะดวกผ่านทางห่วงหนังที่พนักงานสัญญาณยื่นให้หรือแขวนไว้กับเสาซึ่งเป็นการลำบากไม่ใช่น้อย จึงได้มีการพัฒนาให้เครื่องทางสะดวกไม่ปล่อยลูกตราอีกต่อไป แต่จะไปควบคุมอาณัติสัญญาณประจำที่อันนอกสุดมิให้แสดงท่าอนุญาตหากสถานีถัดไปไม่อนุญาต เรียกเครื่องทางสะดวกนี้ว่าเครื่องทางสะดวกสัมพันธ์สัญญาณประจำที่ เมื่อสัญญาณประจำที่แสดงท่าอนุญาตก็ได้ชื่อว่าพนักงานรถจักรได้ตราทางสะดวกแล้ว ในปัจจุบันระบบตราทางสะดวกได้รวมเข้าเป็นหนึ่งกับแผงควบคุมแบบรีเลย์และแบบคอมพิวเตอร์
ในบางกรณี อาจต้องให้มีขบวนรถในทางระหว่างสถานีมากกว่าหนึ่งขบวน โดยให้ขบวนรถที่ไม่ได้ทางสะดวกยึดถือตั๋วไม่ได้ทางสะดวก เพื่อให้ขับรถอย่างช้า ไม่ชนกับขบวนรถที่ได้ตั๋วทางสะดวกแล้ว ซึ่งวิธีนี้เป็นวิธีที่มีความเสี่ยงอย่างยิ่งจึงไม่นิยมทำ เป็นเหตุให้ในเวลาต่อมาได้มีการพัฒนาระบบตอนอัตโนมัติ หรือตอนย่อย ซึ่งจะมีสัญญาณประจำที่ตั้งไว้ระหว่างสถานีที่ไกลกันมาก ๆ เมื่อขบวนรถออกจากสถานีหนึ่งและพ้นตอนอัตโนมัติอันแรกสุดแล้วก็จะสามารถให้ทางสะดวกได้อีก วิธีนี้นิยมทำในเขตที่มีการจราจรหนาแน่น
แหล่งข้อมูลอื่น

การใช้งานเครื่องทางสะดวกแบบมีเหรียญตราที่สถานีมักกะสัน
การใช้งานเครื่องทางสะดวกที่สถานีคลองตัน
ดรีนารีกัตตา

| ดรีนารีกัตตา Дринска Регата |
| --- | --- |
โลโก้อย่างเป็นทางการ
สถานะ: มีอยู่
ประเภท: เทศกาล
วันที่: 5 วัน, สัปดาห์ที่สามของเดือนกรกฎาคม
ความถี่: ทุกปี
ที่ตั้ง: แม่น้ำดรีนา
ประเทศ:  เซอร์เบีย
ประเดิม: ค.ศ. 1994; 30 ปีที่แล้ว (1994)
ผู้เข้าชม: 20,000 คน (ค.ศ. 2017)
จัดโดย: เอส.ที.ซี. "บายีนาบาชตา" เทศบาลบายีนาบาชตา
เว็บไซต์: regata.rs
ดรีนารีกัตตา (ซีริลลิกเซอร์เบีย: Дринска Регата) เป็นงานท่องเที่ยวและสันทนาการที่จัดขึ้นในแม่น้ำดรีนา เทศกาลนี้เริ่มตั้งแต่ ค.ศ. 1994 และจัดโดย เอส.ที.ซี. "บายีนาบาชตา" กับเทศบาลบายีนาบาชตาเพื่อพักผ่อนหย่อนใจในแพไม้ การแข่งเรือดังกล่าวเป็นงานที่มีผู้เข้าชมมากที่สุดในประเทศเซอร์เบียทางทิศตะวันตกและอีเวนต์ฤดูร้อนกลางน้ำในภูมิภาคนี้
การแข่งเรือและเทศกาล

วันแรกของเทศกาลนี้มีการแข่งว่ายน้ำและการแข่งซุปปลาใกล้แม่น้ำสายเล็กของเวรโลในหมู่บ้านเปรูชัก ส่วนวันต่อมารวมถึง ‘การแข่งรีกัตตา’ ซึ่งเริ่มจากหมู่บ้านเปรูชักไปยังเมืองบายีนาบาชตา และกระโดดน้ำจากสะพานดรีนาซึ่งเชื่อมระหว่างบายีนาบาชตา กับหมู่บ้านสเกลานีในประเทศบอสเนียและเฮอร์เซโกวีนา
แหล่งข้อมูลอื่น

เว็บไซต์ทางการ
STC Bajina Bašta website เก็บถาวร 2013-05-13 ที่ เวย์แบ็กแมชชีน
ฉาบ

| --- | --- |

เครื่องกระทบ
ประเภท:  เครื่องกระทบ
คิดค้นเมื่อ: ศตวรรษที่ 7 ก่อนคริสต์ศักราช
ฉาบแขวน ขนาด 16 นิ้ว
ฉาบคู่
ฉาบ (อังกฤษ: cymbals) เป็นเครื่องดนตรีประเภทเพอร์คัชชัน มีลักษณะเป็นแผ่นโลหะบาง ๆ รูปร่างคล้ายจาน โดยส่วนมากจะเป็นเครื่องดนตรีไม่มีระดับเสียง
ฉาบในดนตรีสากล

เป็นเครื่องดนตรีที่ใช้ในดนตรีหลายชนิด เช่นวงออร์เคสตราสมัยใหม่ วงมาร์ช วงคอนเสิร์ต ดนตรีทหาร รวมถึงเข้ามาเป็นส่วนหนึ่งของกลองชุดในปัจจุบันด้วย
ในวงโยธวาทิต สามารถแบ่งฉาบที่ใช้ออกได้เป็นสองชนิด คือ ฉาบคู่ และฉาบแขวนหรือฉาบรัว ฉาบคู่เป็นฉาบสองใบ แต่ละใบจะมีสายเป็นวงสำหรับถือ การเล่นใช้มือแต่ละข้างถือฉาบแล้วนำเข้ามากระทบกัน ส่วนฉาบแขวน เป็นฉาบใบเดียวแขวนกับขาตั้ง นิยมตีด้วยไม้แบบหัวมัลเล็ตหุ้ม ในกลองชุดก็ใช้ฉาบแบบนี้เช่นเดียวกัน
ฉาบในดนตรีไทย

ฉาบเป็นเครื่องดนตรีประเภทตี ทำด้วยโลหะคล้ายฉิ่ง แต่หล่อให้บางกว่า ฉาบมี 2 ชนิดคือฉาบเล็ก และ ฉาบใหญ่ ฉาบเล็กมีขนาด ที่วัดผ่านศูนย์กลางประมาณ 12 –14 ซม ส่วนฉาบใหญ่มีขนาดที่วัดผ่าน ศูนย์กลางประมาณ 24 –26 ซม เวลาบรรเลงใช้ 2 ฝามาตีกระทบกันให้เกิดเสียงตามจังหวะ เมื่อฉาบทั้งสองข้างกระทบกันขณะตีประกบกันก็ จะเกิดเสียง ฉาบ แต่ถ้าตีแล้วเปิดเสียงก็จะได้ยินเป็น แฉ่ง แฉ่ง แฉ่ง เป็นต้น
ชุมศักดิ์ นรารัตน์วงศ์

ชุมศักดิ์ นรารัตน์วงศ์ (ชื่อเล่น: ย่อง) เกิดพฤษภาคม พ.ศ. 2510 ผู้ใช้ภาษาไทยดีเด่น เนื่องในวันภาษาไทยแห่งชาติ 29 กรกฎาคม พ.ศ. 2563 กระทรวงวัฒนธรรม, นักเขียนสารคดียอดเยี่ยมรางวัล คน ค้น ฅน พ.ศ. 2547 นักวิชาการอิสระ ชาวดุซงญอ อำเภอจะแนะ จังหวัดนราธิวาส ประเทศไทย
ชุมศักดิ์ นรารัตน์วงศ์
ประวัติ

ชุมศักดิ์ นรารัตน์วงศ์ ผ่านการศึกษาจากดุซงญอ มัธยมต้นสุไหงปาดี และมัธยมปลายที่โรงเรียนโยธินบูรณะ กรุงเทพมหานคร
ระดับปริญญาตรีจบจากมหาวิทยาลัยรามคำแหง ปริญญาโทจากสถาบันบัณฑิตพัฒนาบริหารศาสตร์ (นิด้า) ผ่านงานด้านสื่อสารมวลชน คนถ่ายภาพ ก่อนผันตัวเองมาดำรงตนเป็น ‘คนเขียนหนังสืออิสระ’
นอกจากเป็นนักเขียนอิสระ นักวิชาการอิสระ ชุมศักดิ์ยังเป็นนักกิจกรรมสร้างสรรค์ในพื้นที่สามจังหวัดชายแดนภาคใต้ ก่อตั้งกลุ่มชื่อ ‘สานสายใยวัฒนธรรม หัวใจเดียวกัน’ เพื่อสร้างงานศิลปะ วัฒนธรรม เผยแพร่แง่งามชายแดนใต้สู่สังคมวงกว้าง รวมทั้งกิจกรรมพัฒนาความรู้ด้านการสื่อสารแก่เยาวชนด้วย
ชุมศักดิ์ ก่อตั้งนิตยสารสานสายใยวัฒนธรรม หัวใจเดียวกัน เพื่อเผยแพร่แง่งามชายแดนใต้ ผ่านสารคดี ภาพถ่าย วรรณกรรม รวมทั้งลงพื้นที่ เรียบเรียงเป็นหนังสือสารคดี บทความ งานวิจัย ต่อเนื่อง กระทั่ง พ.ศ. 2561 อุทยานการเรียนรู้ยะลา (TK PARK YALA) ได้มอบโล่เชิดชูเกียรติ ฐานะเป็น “ห้องสมุดมนุษย์” (Human Library) ด้านองค์ความรู้ด้านการเขียนให้
ผลงานด้านการเขียน

อเนก สิทธิประศาสตร์ : สุภาพบุรุษนักปกครอง
ประวัติศาสตร์สมัย หลวงปู่ทวดเหยียบน้ำทะเลจืด
สายฝนเหนือปากน้ำบางนรา
แสงเงาหลังแผ่นฟิล์ม แจ๊สสยาม
บุษผาในคีตกาลร็อค กิตติ กีตาร์ปืน
จิตวิญญาณระหว่างขุนเขา บูโด – สันกาลาคีรี
ใต้ร่มเย็น ด้วยพระบารมี
ใต้ความทรงจำ
เกาะติดวิกฤติไฟใต้
ย่องไปชายแดนใต้
ซัลฟามอกโซล

| ข้อมูลทางคลินิก |
| --- | --- |
รหัส ATC: J01EC03 (WHO) 
ตัวบ่งชี้
PubChem CID: 12894
DrugBank: ?
ECHA InfoCard: 100.010.894 
 สารานุกรมเภสัชกรรม
ซัลฟามอกโซล (Sulfamoxole) เป็นยาปฏิชีวนะในกลุ่มซัลฟานิลาไมด์
ซัลฟาเฟนาโซล

| ข้อมูลทางคลินิก |
| --- | --- |
รหัส ATC: J01ED08 (WHO) 
ตัวบ่งชี้
PubChem CID: 5335
DrugBank: ?
ECHA InfoCard: 100.007.624 
 สารานุกรมเภสัชกรรม
ซัลฟาเฟนาโซล (Sulfaphenazole) เป็นยาปฏิชีวนะประเภทซัลฟานาไมด์
ตำบลมะค่า

ตำบลมะค่า อาจหมายถึง
จังหวัดนครราชสีมา
ตำบลมะค่า อำเภอโนนไทย
ตำบลมะค่า อำเภอโนนสูง
จังหวัดมหาสารคาม
ตำบลมะค่า อำเภอกันทรวิชัย
ซัลฟาเมตทอกซีไดอะซีน

| ข้อมูลทางคลินิก |
| --- | --- |
รหัส ATC: J01ED03 (WHO) 
ตัวบ่งชี้
PubChem CID: 5326
DrugBank: ?
ECHA InfoCard: 100.010.438 
 สารานุกรมเภสัชกรรม
ซัลฟาเมตทอกซีไดอะซีน (Sulfametoxydiazine) เป็นยาปฏิชีวนะประเภทซัลฟานาไมด์ มักใช้ในการรักษาการติดเชื้อทางเดินปัสสาวะ
จาง ฉางหนิง

จาง ฉางหนิง (จีนตัวย่อ: 张常宁=; จีนตัวเต็ม: 張常寧; พินอิน: Zhāng chángníng; 6 พฤศจิกายน ค.ศ. 1995) เป็นนักวอลเลย์บอลหญิงชาวจีน ในตำแหน่งตัวตีด้านนอก ให้แก่สโมสรเจียงซู
ประวัติ

จางฉางหนิงเล่นวอลเลย์บอลชายหาดในระว่างปี ค.ศ. 2009-2012 โดยได้รับรางวัลรองชนะเลิศวอลเลย์บอลชายหาดชิงแชมป์เอเชียในปี ค.ศ. 2011 จากนั้นจางมีความต้องการที่จะเล่นวอลเลย์บอลในร่มมากกว่า เนื่องจากมองว่าคูแข่งจากทวีปอื่นๆ เช่นอเมริกาเหนือ อเมริกาใต้และยุโรปมีความแข่งแกร่งมาก ยากที่จะประสบความสำเร็จในระดับนานาชาติ แต่ทางฝ่ายกีฬามณฑลเจียงซูไม่อนุญาตละตัดสิทธิ์จางจากการแข่งขันวอลเลย์บอลในร่ม โดยมีข้อแม้ว่าจะคืนสิทธิ์ให้เธอหากกลับมาเล่นชายหาด แต่จางไม่ต้องการที่จะกลับไปเล่นชายหาดเธอจึงถูกตัดสิทธิ์ เป็นเวลา 1 ปี เมื่อฮุ่ย รั่วฉีถูกยืมตัวย้ายไปเล่นให้กับเหิงต้า  ผู้เล่นบอลเร็วก็ถูกย้ายไปเล่นวอลเลย์บอลชายหาด กับโค้ชคนใหม่ที่เพิ่งเข้ามารับหน้าที่จึงเป็นปัญหากดดันมาก สโมสรเจียงซูอยู่ในสถานการณ์ย่ำแย่ ในที่สุดท้องถิ่นก็อนุญาตให้ลงแข่งในลีกจีนได้ เธอจึงได้ลงเล่นให้เจียงซูในเวลาถัดมาและด้วยผลงานที่โดดเด่น หลางผิงซึ่งเป็นโค้ชทีมชาติชุดใหญ่จึงเรียกตัวติดทีมในเวลาต่อมา
สังกัดสโมสร

เจียงซู
แหล่งข้อมูลอื่น

FIVB Profile
sports.sina.com - Profile
| ด ค กรายชื่อนักวอลเลย์บอลหญิงทีมชาติจีน – เวิลด์คัพ 2015 |
| --- | --- | --- |
|  1 ยฺเหวียน ซินเยฺว่  2 จู ถิง  5 เฉิน จิ้งซือ  6 หยาง จฺวินจิง  7 เว่ย ชิวเยว่  8 เจิ๋ง ชุนเหล่ย์   9 จาง ฉางหนิง  11 จาง เสี่ยวหยา  15 หลิน ลี่   16 ติง เซี่ย  17 หยาน นี  18 หวัง เมิ่งเจี่ย   19 หลิว เยี่ยนหาน  21 หลิว เสี่ยวถง  ผู้ฝึกสอน: หลาง ผิง  |  1 ยฺเหวียน ซินเยฺว่  2 จู ถิง  5 เฉิน จิ้งซือ  6 หยาง จฺวินจิง  7 เว่ย ชิวเยว่  8 เจิ๋ง ชุนเหล่ย์   9 จาง ฉางหนิง  11 จาง เสี่ยวหยา  15 หลิน ลี่   16 ติง เซี่ย  17 หยาน นี  18 หวัง เมิ่งเจี่ย   19 หลิว เยี่ยนหาน  21 หลิว เสี่ยวถง  ผู้ฝึกสอน: หลาง ผิง  |  |
| ด ค กรายชื่อนักวอลเลย์บอลหญิงทีมชาติจีน – โอลิมปิกฤดูร้อน 2016 (เหรียญทอง) |
| --- | --- | --- |
|  1 ยฺเหวียน ซินเยฺว่  2 จู ถิง  4 หยาง ฟางสฺวี  6 กง เซี่ยงยฺหวี่  7 เว่ย ชิวเยฺว่  9 จาง ฉางหนิง  10 หลิว เสี่ยวถง  11 สฺวี ยฺหวินลี่  12 ฮุ่ย รั่วฉี   15 หลิน หลี่   16 ติง เสีย  17 เหยียน หนี  ผู้ฝึกสอน: หลาง ผิง  |  1 ยฺเหวียน ซินเยฺว่  2 จู ถิง  4 หยาง ฟางสฺวี  6 กง เซี่ยงยฺหวี่  7 เว่ย ชิวเยฺว่  9 จาง ฉางหนิง  10 หลิว เสี่ยวถง  11 สฺวี ยฺหวินลี่  12 ฮุ่ย รั่วฉี   15 หลิน หลี่   16 ติง เสีย  17 เหยียน หนี  ผู้ฝึกสอน: หลาง ผิง  |  |
ชุมเห็ดเล็ก

| ชุมเห็ดเล็ก |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
วงศ์ย่อย:: Caesalpinioideae
เผ่า:: Cassieae
สกุล:: Senna
สปีชีส์:: S.  occidentalis
ชื่อทวินาม
Senna occidentalis (L.) Link, 1829

ชื่อพ้อง
 Cassia caroliniana, C. ciliata Raf.  C. falcata L.  C. foetida Pers.  C. laevigata sensu auct. non Prain non Willd.  C. macradenia, C. obliquifolia, C. occidentalis, C. occidentalis L. var. arista sensu Hassk.  C. occidentalis L. var. aristata Collad.  C. planisiliqua  C. torosa Cav.  Ditrimexa occidentalis (L.) Britt.& Rose
ชุมเห็ดเล็ก หรือ ขี้เหล็กผี (ชื่อวิทยาศาสตร์:  Senna occidentalis) เป็นไม้พุ่มในวงศ์ถั่ว เดิมอยู่ในสกุล Cassia ต่อมาจึงย้ายมาอยู่ในสกุลขี้เหล็ก  ลำต้นเรียบสีเขียว แก่แล้วเป็นสีน้ำตาล ลำต้นกลวงมีเยื่อสีขาว ลำต้นเหนียว มีกลิ่นเหม็น ใบประกอบแบบขนนกชั้นเดียว ด้านบนของโคนก้านใบโป่งพอง ดอกช่อ กลีบดอกสีเหลือง ผลเดี่ยวเป็นฝักแบนเล็กน้อย สีเขียวอมม่วง แก่แล้วแห้งเป็นสีน้ำตาล แตกตามตะเข็บ เมล็ดจำนวนมาก สีน้ำตาลกลมแบนเล็กน้อย ไม่พบต้นกำเนิดที่แน่นอนแต่ขึ้นกระจายทั่วไปในเขตร้อนและเขตกึ่งร้อน มีปลูกในอินโดนีเซีย